als_Latn dik_Latn sag_Latn
Feniksi, simboli tradicional kinez, sugjeron një ekuilibër të përsosur midis “Yin” dhe “Yang” dhe është një shenjë popullore zbukuruese e përdorur në mjaft krijime, që nga ndërtesat, deri tek poçet në shtetin lindor.
Tani, ai ka frymëzuar krijimin e një çifti kullash, të cilat, nëse ndërtohen, do të arrijnë lartësinë prej 1 kilometër.
Kullat Feniks janë krijuar për të qenë në qendër të qytetit Wuhan, kryeqyteti i Kinës Qendrore dhe mund të bëhen qiellgërvishtëset më të larta në botë, brenda vitit 2017.
Aktualisht, ndërtesa më e lartë në botë ndodhet në Burj Khalifa në Dubai dhe është 829 metra.
Karakteristikat e Kullave Feniks
Lartësia e kullave do të jetë 1 km. Ato do të ngrihen në qendër të qytetit Wuhan, kryeqyteti i Kinës Qendrore. “Planete” që vërtiten në orbitat e kullave do të ngrihen mbi restaurantet e kateve të para dhe “hotele insektesh” do të mbrojnë bimësinë në ndërtesë nga insektet e dëmshme.
Plani i Kullave është bazuar në simbolin kinez të Feniksit dhe në bashkimin e balancuar. Njëra kullë do të ushqejë tjetrën me energji të ripërtëritshme dhe së bashku, ato do të ulin nivelet e ndotjes së zonës.
Kullat do të kenë mure të gjelbra, panele diellore, bojlera biomase, një oxhak termal dhe turbina ere, të cilat do të përdoren për të vënë në lëvizje një kaleidoskop gjigant. Projekti do të arrijë në vlerën 2 miliardë dollarë dhe është parashikuar të përfundojë brenda vitit 2017.
als_Latn als_Latn als_Latn als_Latn als_Latn als_Latn als_Latn als_Latn